 Levitikọs 10  E mesịa, ụmụ Erọn bụ Nedab na Abaịhu weere ihe ịgụ ọkụ ha, onye nke ọ bụla wetara nke ya ma tinye ya ọkụ, tụkwasịkwa ihe nsure ọkụ na-esi ísì ụtọ nelu ya, ha wee malite iji ọkụ suree ihe nsure ọkụ na-esi ísì ụtọ nke iwu na-akwadoghị nihu Jehova, bụ nke ọ na-agwaghị ha suree.Ọkụ wee si nihu Jehova pụta repịa ha, ha wee nwụọ nihu Jehova.Mozis wee sị Erọn: Nke a bụ ihe Jehova kwuru, Ka e doo m nsọ netiti ndị na-abịaru m nso, ka e nyekwa m otuto nihu mmadụ niile. Ma Erọn gbara nkịtị.Mozis wee kpọọ Mishel na Elzefan, bụ ụmụ Ọziel, nwanne nna Erọn, wee sị ha: Bịanụ nso, sinụ nihu ebe nsọ a buru ụmụnne unu gaa ná mpụga ebe ha mara ụlọikwuu.Ha wee bịaruo nso buru ha mgbe ha ka yi uwe mwụda ha gaa ná mpụga ebe ha mara ụlọikwuu, dị ka Mozis kwuru.Mozis wee gwa Erọn, gwakwa Elieza na Ịtama bụ ụmụ ya ndị nke ọzọ, sị: Unu ahapụla isi unu nedozighị ya edozi, unu adọwakwala uwe unu, ka unu ghara ịnwụ, ka ọ gharakwa iweso nzukọ a dum iwe; kama ụmụnne unu bụ ụlọ Izrel dum ga-akwa ákwá maka ọkụ rere ha bụ nke Jehova kpatara.Unu esikwala nọnụ ụzọ ụlọikwuu nzute pụọ ka unu ghara ịnwụ, nihi na e tere unu mmanụ Jehova ji ete mmadụ mmanụ nisi. Ha wee mee ihe Mozis kwuru.Jehova wee gwa Erọn, sị:Aṅụla mmanya ma ọ bụ ihe ọṅụṅụ na-egbu egbu, gị na ụmụ gị ndị gị na ha nọ, mgbe unu na-abata nụlọikwuu nzute, ka unu ghara ịnwụ. Ọ bụ ụkpụrụ dịịrị ọgbọ unu niile ruo mgbe a na-akaghị aka,iji kpaa ókè nagbata ihe dị nsọ na ihe rụrụ arụ nakwa nagbata ihe na-adịghị ọcha na ihe dị ọcha,nakwa iji kụziere ụmụ Izrel ụkpụrụ niile Jehova si nọnụ Mozis nye ha.Mozis wee gwa Erọn, gwakwa Elieza na Ịtama bụ ụmụ ya ndị fọdụrụ, sị: Werenụ àjà ọka fọdụrụ nàjà a na-esure nọkụ nye Jehova, nọrọkwanụ nso nebe ịchụàjà rie ya netinyeghị ya ihe na-eko achịcha, nihi na ọ bụ ihe kasị nsọ.Unu ga-anọ nebe dị nsọ rie ya, nihi na ọ bụ òkè gị na òkè ụmụ gị ga na-eketa nàjà a na-esure nọkụ nye Jehova; nihi na ọ bụ nke a ka e nyere m niwu.Unu ga-anọ nebe dị ọcha rie obi anụ àjà ahụ a na-efegharị efegharị na ụkwụ anụ nke bụ òkè dị nsọ, gị na ụmụ gị ndị ikom na ụmụ gị ndị inyom, nihi na e nyewo ha ka ha bụrụ òkè gị na òkè ụmụ gị ga na-eketa nàjà udo nke ụmụ Izrel.Ha ga-eweta ụkwụ anụ nke bụ òkè dị nsọ na obi nke anụ àjà a na-efegharị efegharị, tinyere abụba nke àjà a na-esure nọkụ, ka e wee fegharịa àjà a na-efegharị efegharị nihu Jehova; ọ ga-abụ òkè gị na ụmụ gị ndị gị na ha nọ ga na-eketa ruo mgbe a na-akaghị aka, dị ka Jehova nyere niwu.Mozis wee chọsie ewu àjà mmehie ahụ ike, ma, lee! e surewo ya nọkụ. O wee weso Elieza na Ịtama, bụ ụmụ Erọn ndị fọdụrụnụ, iwe, wee sị:Gịnị mere na unu erighị anụ àjà mmehie ahụ nebe dị nsọ, ebe ọ bụ ihe kasị nsọ, o nyewokwa ya unu ka unu wee na-aza ajụjụ maka njehie nke nzukọ a iji na-ekpuchiri ha mmehie nihu Jehova?Lee! E webataghị ọbara ya nebe nsọ nke dị nime. Unu gaara eri ya nebe nsọ, dị ka e nyere m niwu.Erọn wee sị Mozis: Lee! Taa ka ha wetara àjà mmehie ha na àjà nsure ọkụ ha nihu Jehova, mgbe ihe ndị a malitere ịdakwasị m; a sị na m riri anụ àjà mmehie ahụ taa, ọ ga-adị mma nanya Jehova?Mgbe Mozis nụrụ nke ahụ, ọ dị mma nanya ya. 